**பூமி திரிவேதி** ( *Bhoomi Trivedi* ) ஒரு இந்தியப் பாடகி ஆவார் *கோலியோன் கி ராஸ்லீலா: ராம்-லீலா* ( 2013), மற்றும் *ஹுஸ்ன் பார்ச்சம்* ( 2018) போன்ற பல இந்திப் பாடல்களுக்காகவும், பல பரிந்துரைகளைப் பெற்ற விருதுகளுக்காகவும் அறியப்பட்டவர்.

வாழ்க்கையும் தொழிலும்
---------------------

பூமி திரிவேதி குசராத்தின் வடோதராவிலுள்ள இசைக் குடும்பத்தைச் சேர்ந்தவர். 8ம் வகுப்பு படிக்கும்போதே இசையைக் கற்க ஆரம்பித்தார். இவரது தந்தை இரயில்வே ஊழியர். நாட்டுப்புறப் பாடகரான இவரது தாயார் சொந்த இசைக் குழுவைக் கொண்டுள்ளார். இவரது மூத்த சகோதரி ஒரு பொறியாளர். மேலும், பயிற்சி பெற்ற பரத நாட்டியக் கலைஞர்.

2007 ஆம் ஆண்டில், *இந்தியன் ஐடல் 3* நிகழ்ச்சியில் நடிக்கத் தேர்ந்தெடுக்கப்பட்டார். இருப்பினும் மஞ்சள் காமாலை நோயால் அவதிப்பட்டதால் நிகழ்ச்சியிலிருந்து விலகினார். அடுத்த ஆண்டு மீண்டும் *இந்தியன் ஐடல் 4* நிகழ்ச்சியில் நடிக்க தேர்ந்தெடுக்கப்பட்டார். ஆனால் இவரது அத்தை மார்பக புற்றுநோயால் இறந்ததால் மீண்டும் நிகழ்ச்சியை விட்டு வெளியேற வேண்டியிருந்தது. மீண்டும் *இந்தியன் ஐடல் 5* நிகழ்ச்சிக்குத் திரும்பினார். இதில் இவர் இரண்டாமிடத்தைப் பெற்றார்.

இவர் தனது பாலிவுட் வாழ்க்கையை 2012 ஆம் ஆண்டு வெளியான *பிரேம் மாயீ* படத்தில் "பஹ்னே டே" பாடலுடன் தொடங்கினார். இருப்பினும், 2013 ஆம் ஆண்டு வெளியான சஞ்சய் லீலா பன்சாலியின் *கோலியோன் கி ராஸ்லீலா: ராம்-லீலா* திரைப்படத்தில் பிரியங்கா சோப்ரா பாடும் ராம் சாஹே லீலா என்ற பாடலுக்கு குரல் கொடுத்ததன் மூலம் புகழ் பெற்றார். பன்சாலி தனது அடுத்த படத்திற்கு ஒரு பாடலைப் பாடுவதற்கு வேறு குரலைத் தேடுவதாகக் கூறப்பட்டபோது, ஷைல் ஹடா ஏற்பாடு செய்திருந்த ஒரு பாடலுக்கு குஜராத்தி வரிகளை எழுதவும், அந்தப் பாடலைப் பாடவும் இவர் முதலில் அணுகப்பட்டார். இப்பாடல் பார்வையாளர்களிடமும் விமர்சகர்களிடமும் நல்ல வரவேற்பைப் பெற்றது. அதே நேரத்தில் விமர்சகர்கள் பாடலில் இவரது வரிகளைப் பாராட்டினர். பாலிவுட் பாடல்கள் தவிர, தேசிய விருது பெற்ற ஹெல்லாரோ திரைப்படத்தின் ' *வாக்யோ ரே தோல்* ' பாடல் உட்பட பல குசராத்தி படங்களுக்கும் பாடல்களை பதிவு செய்துள்ளார்.

சான்றுகள்
---------

1. 1 2  "Performing live is very challenging: Bhoomi Trivedi". *தி டைம்ஸ் ஆஃப் இந்தியா*. 16 June 2014. 1 November 2014 அன்று பார்க்கப்பட்டது.
2. ↑  Sunayana, Suresh (1 November 2013). "I heard taunts from people for three years after Indian Idol: Bhoomi Trivedi". *தி டைம்ஸ் ஆஃப் இந்தியா*. 1 November 2014 அன்று பார்க்கப்பட்டது.
3. 1 2  "Bhumi Trivedi Bio". In.com. 2 December 2013 அன்று மூலம் பரணிடப்பட்டது. 1 November 2014 அன்று பார்க்கப்பட்டது.
4. ↑  "With Carnival Raas Jalsa. Beautiful Blend of Culture Tradition Music and Masti!". WordPress.com. 24 September 2014. 1 November 2014 அன்று பார்க்கப்பட்டது.
5. ↑  "Contestants of Indian Idol 5". Indian idol. 1 November 2014 அன்று மூலம் பரணிடப்பட்டது. 1 November 2014 அன்று பார்க்கப்பட்டது.
6. ↑  "Bhoomi Trivedi: I wish to take one step at a time". Radio And Music. 26 September 2014. 1 November 2014 அன்று பார்க்கப்பட்டது.
7. ↑  Sunayana, Suresh (1 November 2013). "I heard taunts from people for three years after Indian Idol: Bhoomi Trivedi". *தி டைம்ஸ் ஆஃப் இந்தியா*. 1 November 2014 அன்று பார்க்கப்பட்டது.
8. ↑  Vijayakar, Rajiv (17 October 2013). "Goliyon Ki Raasleela Ram-leela Critic Music Review". Bollywood Hungama. 1 November 2014 அன்று பார்க்கப்பட்டது.
9. ↑  Vijayakar, Rajiv (17 October 2013). "Goliyon Ki Raasleela Ram-leela Critic Music Review". Bollywood Hungama. 1 November 2014 அன்று பார்க்கப்பட்டது.
10. ↑  "We just have one last song left to shoot: JK". *தி டைம்ஸ் ஆஃப் இந்தியா*. 2 October 2014. 1 November 2014 அன்று பார்க்கப்பட்டது.
11. ↑  *Listen to Vaagyo Re Dhol Song by Bhoomi Trivedi on Gaana.com*, 28 January 2020 அன்று பார்க்கப்பட்டது

வெளி இணைப்புகள்
---------------

* ஐ.எம்.டி.பி இணையத்தளத்தில் பூமி திரிவேதி

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |